recursal/SuperWikiNEXT-32B huggingface dataset:
**Kesihatan di Comoros** terus menghadapi masalah kesihatan awam yang menjadi ciri negara membangun. Selepas kemerdekaan Comoros pada tahun 1975, Perancis menarik pasukan perubatan mereka, meninggalkan sistem penjagaan kesihatan tiga pulau yang sedia ada dalam keadaan krisis yang teruk. Bantuan Perancis akhirnya disambung semula, dan negara lain turut menyumbangkan bantuan perubatan kepada republik muda itu.

Inisiatif Pengukuran Hak Asasi Manusia mendapati bahawa Comoros memenuhi 64.2% daripada apa yang sepatutnya dipenuhi untuk hak untuk kesihatan berdasarkan tahap pendapatannya. Apabila melihat hak untuk kesihatan berkenaan dengan kanak-kanak, Comoros mencapai 86.7% daripada apa yang dijangkakan berdasarkan pendapatan semasanya. Berhubung dengan hak untuk kesihatan di kalangan penduduk dewasa, negara hanya mencapai 84.1% daripada apa yang diharapkan berdasarkan tahap pendapatan negara. Comoros termasuk dalam kategori "sangat teruk" apabila menilai hak untuk kesihatan reproduktif kerana negara hanya memenuhi 21.6% daripada apa yang dijangka dicapai oleh negara berdasarkan sumber (pendapatan) yang ada.

Rujukan
-------

* flagPortal Comoros

1. 1 2 3  Ercolano, Vincent (1995). "Comoros". Dalam Metz, Helen Chapin (penyunting). *Indian Ocean: five island countries* (ed. 3rd). Washington, D.C.: Federal Research Division, Library of Congress. ISBN 0-8444-0857-3. OCLC 32508646.  *Rencana ini mengandungi teks dari sumber yang berada dalam domain awam.*CS1 maint: postscript (link)
2. ↑  "Human Rights Measurement Initiative – The first global initiative to track the human rights performance of countries". *humanrightsmeasurement.org*. Dicapai pada 17 Mac 2022.
3. ↑  "Comoros - HRMI Rights Tracker". *rightstracker.org* (dalam bahasa Inggeris). Dicapai pada 17 Mac 2022.
4. ↑  "Comoros - HRMI Rights Tracker". *rightstracker.org* (dalam bahasa Inggeris). Dicapai pada 17 Mac 2022.
5. ↑  "Comoros - HRMI Rights Tracker". *rightstracker.org* (dalam bahasa Inggeris). Dicapai pada 17 Mac 2022.
6. ↑  "Comoros - HRMI Rights Tracker". *rightstracker.org* (dalam bahasa Inggeris). Dicapai pada 17 Mac 2022.
**Permintaan Terakhir** adalah sebuah filem arahan Jamil Sulong dan penggambaran bermula oleh Studio Merdeka pada tahun 1974 dan mula ditayangkan pada 1975.

Sinopsis
--------

Rohani dan Salina adalah adik-beradik tiri setelah bapa Rohani (Imran) dan ibu Salina (Saadiah) berkahwin. Mereka bersengketa sejak dari kecil sehinggalah meningkat dewasa, termasuklah merebut Iskandar, kekasih Rohani. Pada suatu hari, Salina a.k.a. Lynn diserang penyakit misteri semasa bercuti di Singapura. Akhirnya, Lynn mengetahui bahawa beliau menghidap penyakit barah otak yang serius. Diselubungi perasaan sedih dan mengetahui ajalnya bakal menjemput, sikapnya mula berubah. Lynn banyak mengalah, termasuklah melepaskan Iskandar kembali kepada Rohani. Tanpa disangka, ibunya Saadiah hamil. Dalam saat menghampiri kematian, Salina berdoa agar diberi peluang untuk melihat adik barunya buat kali pertama dan terakhir sebelum beliau menutup mata. Rahsia beliau menghidap barah otak diketahui oleh kakaknya Rohani sewaktu Salina sedang berdoa di atas sejadah. Salina berpesan kepada Rohani agar merahsiakan perkara ini daripada pengetahuan kedua orang tua mereka. Hari yang ditunggu telah tiba, Saadiah telah melahirkan anak bongsunya dan Salina diserang penyakit itu semasa membuat pertunjukan pentas yang dikelolakan oleh Idham, teman seuniversiti yang juga menaruh perasaan terhadap Salina. Pada saat ajalnya sudah hampir, Lynn akhirnya diberi peluang untuk menatap adik bongsunya sebelum beliau meninggal dunia.

Pelakon
-------

* Ahmad Daud sebagai Imran
* Saadiah sebagai Saadiah (dirinya sendiri)
* Uji Rashid sebagai Salina/Lynn
* Nozie Nani sebagai Rohani
* Sonny Abdullah sebagai Iskandar
* Yusof Haslam sebagai Idham
* Noorizan sebagai Nenek
* Haji Mahadi sebagai Datuk
* Ali Rahman sebagai Doktor
* Ahmad Tarmimi Siregar
* Fauziah Ahmad Daud sebagai Salina kecil
* Nora Shigim sebagai Rohani kecil

Anugerah dan pencalonan
-----------------------

* Pertandingan: Festival Filem Asia Pasifik ke-21, 1975 (Jakarta)
* Anugerah: Filem Tragedi Kampus Terbaik

Pautan luar
-----------

* *Permintaan Terakhir*  di Pangkalan Data Filem Internet (IMDb)
{{Infobox TV channel|

```
name= Hallmark Channel|
logosize=200px|
logofile= Hallmark Channel.png|
logoalt= Logo Hallmark Channel|
slogan= Make Yourself At Home |
launch_date= 1 September 1997; 26 tahun yang lalu (1 September 1997)| 
headquarters= Newark, New Jersey, Amerika Syarikat|
closed date=|
share=0.6% |
share as of= 2006-01 |
share source= 
owner= 
```

International: NBC Universal Global Networks  

United States: Crown Media Holdings|

```
former_names= ACTS, VISN; Faith and Values Channel; Odyssey Channel |
replaced names=|
sister_channels= Hallmark Movie Channel
```

| timeshift\_names = VISN

  

**Hallmark Channel** merupakan satu saluran rangkaian kabel yang bersiaran di lebih 100 buah negara di dunia. Saluran ini menayangkan pelbagai drama bersiri serta filem-filem menarik yang dikhaskan untuk seisi keluarga. Saluran ini dimiliki oleh NBC Universal kecuali di Amerika Syarikat dimiliki oleh Crown Media Holdings. Nama Hallmark ini dilesenkan daripada Hallmark Cards, Inc .

Di Malaysia, saluran ini ditayangkan di televisyen berbayar Astro Saluran 10, saluran 702 dalam pakej Hiburan Astro mulai 1 Oktober 2007.

Rancangan
---------

* *7th Heaven*
* *Diagnosis Murder*
* *Little House on the Prairie*
* *M\*A\*S\*H*
* *Matlock*
* *Murder, She Wrote*
* *Touched by an Angel*
* *Walker, Texas Ranger*
* *The Waltons*

Jaringan
--------

* United Kingdom Hallmark Channel UK
* Afrika Selatan Hallmark Channel South Africa
* Australia Hallmark Channel Australia
* ItaliHallmark Channel Italy
* MalaysiaHallmark Channel Asia

Nota
----

1. ↑  "salinan arkib". Diarkibkan daripada yang asal pada 2008-07-23. Dicapai pada 2009-01-02.

Lihat juga
----------

* Senarai Saluran Astro
* Astro

Pautan luar
-----------

* Diarkibkan 2007-05-03 di Wayback Machine
* Senarai Saluran Astro
* Laman Web
|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

**Baryonyx** merupakan jenis dinosaur karnivor yang memakan ikan seperti kebanyakan spinosauridae yang lain. Sepanjang kira-kira 7.5 hingga 10 meter (sekitar 25 hingga 33 kaki), dan mempunyai berat antara 1.2 sehingga 1.9 tan. Dinosaur ini mempunyai rahang seperti jejulung dan berkuku besar.

***Baryonyx*** (disebut /ˌbæriːˈɒn~~ɪ~~ks/ bererti "cakar berat", merujuk kepada cakarnya yang besar (Yunani *βαρως*/*barus* bererti 'berat' dan *ονυξ*/*onyx* bererti 'cakar' atau 'paku') adalah satu genus dinasour maging yang pertama kali dijumpai dalam lubang tanah liat selatan Dorking, dalam Pembentukan Weald Clay di Surrey, England pada tahun 1983, dan kemudiannya dilaporkan dari fosil yang dijumpai di utara Sepanyol dan Portugis. Ia mengandungi satu spesies, *Baryonyx walkeri*. Fosilnya telah diletak tarikh sejak zaman Barremian Awal Tempoh Cretaceous, sekitar 130 sehingga 125 juta tahun dahulu.

*Baryonyx* merupakan salah satu dari dinosaur pemakan ikan piscivorous, yang mempunyai adaptasi khusus seperti muncung panjang dengan rahang halus dipenuhi gigi bergerigi halus dan cakar seperti penyangkuk bagi membantunya memburu mangsa utamanya.Ia memiliki moncong yang panjang dan sempit diiisi dengan gigi yang berbentuk kon - perbezaan sebenar daripada gigi berbentuk bilah dinosaur pemakan daging biasa.

Kerana bentuk moncong dan giginya yang mirip seperti buaya moden. Sesetengah ahli paleontologi berpendapat bahawa baryonyx memakan ikan dengan jumlah yang sangat banyak. Bagaimanapun, sesetengah yang lain berpendapat jika ia memakan dinosaur lain. Kedua-dua idea ini disokong oleh spesimen baryonyx asal dari Surrey, England. Dalam usus dinosaur ini, ahli paleontologi telah menemui sisik ikan besar yang dihadam serta tulang **iguanodon** muda yang dihadam sebahagiannya. Ini dapat menyokong idea bahawa baryonyx memakan kedua-duanya.

Gambaran
--------

Pemulihan bangkai *Baryonyx walkeri* - Muzium Sejarah Semulajadi, London.

Rujukan
-------

* Paul Barrett and José Luis Sanz. "*Larousse de los Dinosaurios*", Larousse, 2000.
* Benton MJ, Spencer PS (1995). *Fossil Reptiles of Great Britain*. Chapman & Hall. ISBN 0-412-62040-5.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Baryonyx***. |

* EnchantedLearning.com
* Many teeth from this species can be found on the Isle of Wight.
* Baryonyx walkeri Diarkibkan 2005-03-09 di Wayback Machine
* A Baryonyx page
* *Baryonyx* in *Dinosauriomanía* (Spanish) Diarkibkan 2008-04-13 di Wayback Machine
***Suami-suami Takut Istri*** ialah filem Indonesia yang ditayangkan pada 26 September 2008. Nama filem ini ialah terdapat dalam drama lipur lara komedi Suami-suami Takut Istri yang telah mencatat rekod 600 episod. Filem ini dilakon oleh Sarah Azhari, Rahma Azhari, Fauzi Baadilla, Alexandra Gottardo, Amel Carla, Olla Ramlan, Otis Pamutih, dan Aty Fathiyah.

Di Malaysia, filem ini boleh ditonton di Astro Pelangi 142 dan TV3

Plot
----

**PERHATIAN** : *Butiran jalan cerita yang nyata menyusul*

Semua isteri di kampung Mintari memohon bercuti ke Bali kepada suami mereka. Mereka bersetuju kerana mereka ingin menghadiri jemputan konsert penyanyi Trio Ganas yang mempunyai tiga ahli, Sarah Azhari, Rahma Azhari, dan Pretty. Lawatan mereka menuju Bali menjadi kembara yang penuh kecomelan. Para suami telah berjumpa idea untuk boleh bertunang dengan kakitangan/ahli Trio Ganas, manakala isteri mereka semakin mencintai suami mereka kerana telah membawa mereka bercuti ke Bali.

Tetapi, suami yang sebelum ini berbuat baik kepada isterinya bahkan justeru menipu kepada isterinya, dan mereka tengah bersama-sama Trio Ganas. Mereka pun mencari-cari suami mereka, sehingga akhirnya pada konsert Trio Ganas, mereka telah jumpa dengan suami mereka dan menghukum suami mereka. Mengikut cogan kata pada filem ini (dalam bahasa Indonesia) : *"Kisah Nakalnya Para Suami"* (bahasa Melayu : "Kisah Gelagat Nakal Para Suami").

Hikmah di sebalik filem ini
---------------------------

Filem ini ajarkan kepada sesiapa yang tengok filem untuk tak boleh menipu orang, kerana sesiapa yang menipu orang mesti akan terdedah azab daripada Allah Swt. Jangan macam suami-suami itu, gelagat nakal mereka menipu isteri mereka mesti akan terdedah hukuman daripada mereka.

Pautan luar
-----------

* Laman rasmi
***Rempit Sampai Langit*** merupakan filem aksi komedi Malaysia 2017 arahan Silver terbitan Suhan Movies & Trading Sdn Bhd. Filem ini dibintangi oleh Ajak Shiro, Tauke Jambu, Nabila Huda dan Cristina Suzanne dan mengisahkan tentang Kudin yang membuat keputusan untuk menyertai geng Mat Rempit bagi memenangi kembali hati teman wanitanya, namun menemui kegagalan. Filem ini ditayangkan pada 23 November 2017.

Plot
----

Mengisahkan tentang remaja bernama Kudin yang nekad untuk menyertai kumpulan mat rempit demi memikat semula hati kekasihnya, tetapi dia kecewa apabila tidak seorang pun kumpulan itu mahu dia menyertai mereka. Hidupnya berubah apabila seorang saintis Arab memberinya minyak magik yang membuatkan motornya terbang. Insiden itu telah menjadi tular di internet. Rakan baiknya Comel, yang menaruh minat terhadap Kudin, menyedari perubahan perangai Kudin dan dia cuba untuk mengembalikan Kudin yang dahulu. Kudin kini menjadi seorang yang terkenal dalam dunia rempit.

Pelakon
-------

### Pelakon utama

* Ajak Shiro sebagai Kudin
* Nabila Huda sebagai Comel

### Pelakon pembantu

* Tauke Jambu sebagai Bob
* Reen Rahim sebagai Inspektor Murni
* Jay Iswazir sebagai Zingo
* Cristina Suzanne sebagai Yati
* Indera Hafiz sebagai Dino
* Azliyuszaini Mohd Noor sebagai Boss Kudin
* Bil Azali sebagai Amin

### Penampilan khas

* Ruminah Sidek sebagai Mak Cik
* Abu Bakar Juah sebagai Pak Cik

Penerbitan
----------

*Rempit Sampai Langit* merupakan filem kedua arahan Silver bersama Suhan Movies & Trading selepas filem *Balistik* (2014). Rosyam Nor berkhidmat sebagai penerbit filem ini, manakala J. Cho dan Julia Juhasu berkhidmat sebagai Penerbit Eksekutif. Proses kesan visual dan CGI dijalankan di Viper Studios milik Syafiq Yusof.

Keluaran dan sambutan
---------------------

*Rempit Sampai Langit* dikeluarkan pada 23 November 2017 dan menerima ulasan positif dari pengkritik filem. Shazryn Mohd Faizal dari *mStar Online* menghuraikan bahawa "corak filem ini sudah acapkali diketengahkan di layar perak dan disebabkan itu, secara zahirnya, ia boleh dianggap sebagai sebuah filem yang dikitar semula." Aqmar Mustaza menulis untuk *Sinar Harian* menyifatkan *Rempit Sampai Langit* sebagai sebuah filem komedi ringan yang mencuit hati.

Rujukan
-------

1. 1 2  "Suhan Movies persembahkan 'Rempit Sampai Langit'". Nazlan Nasir. 16 November 2017. Dicapai pada 1 Disember 2017.
2. ↑  Nannie Isa (6 Disember 2017). "Rempit Sampai Langit Gelak Habis Dengan Ajak Shiro". Kitepunye. Dicapai pada 11 Disember 2017.
3. ↑  Shazryn Mohd Faizal (30 November 2017). "Klise Dan Sindiran 'Rempit Sampai Langit'". mStar Online. Dicapai pada 1 Disember 2017.
4. ↑  Aqmar Mustaza (25 November 2017). "'Rempit Sampai Langit' mencuit hati". Sinar Harian. Dicapai pada 1 Disember 2017.

Pautan luar
-----------

* *Rempit Sampai Langit*  di Pangkalan Data Filem Internet (IMDb)
Hampir setiap negara di dunia mengambil bahagian dalam Perang Dunia Kedua. Kebanyakannya berkecuali pada mulanya, tetapi hanya sebilangan kecil negara kekal mengamalkan sikap berkecuali sehingga perang dunia kedua tamat. Perang Dunia Kedua menyaksikan pertempuran antara dua pakatan antara satu sama lain, iaitu kuasa Paksi dan kuasa Bersekutu ; Kesatuan Soviet berkhidmat kepada 35 juta lelaki dan wanita, dengan AS berkhidmat 16 juta, Jerman 13 juta, Empayar British 8.5 juta dan Jepun 6 juta. Dianggarkan sebanyak 127 juta orang telah dikerah semasa perang.  Secara amnya dianggarkan sejumlah 72 juta orang mati, dengan anggaran terendah ialah 40 juta orang mati dan anggaran tertinggi ialah 90 juta orang mati.  Kuasa Paksi terkemuka ialah Nazi Jerman, Empayar Jepun, Kerajaan Itali dan Kedah tua empayar ; manakala Empayar British, Amerika Syarikat dan Kesatuan Soviet adalah kuasa Bersekutu "Tiga Besar ".

Rujukan
-------

1. ↑  "Behind the Image: Number of people mobilised in World War II", *military-history.org*, October 28, 2019
2. ↑  Bartiromo, Maria; Freeman, James (27 October 2020). *The Cost: Trump, China, and American Revival*. ISBN 9781982164003.
3. ↑  Sainsbury, Keith (1986). *The Turning Point: Roosevelt, Stalin, Churchill, and Chiang Kai-Shek, 1943: The Moscow, Cairo, and Teheran Conferences*. Oxford: Oxford University Press.
**Satu Kecupan** (awalnya bernama **Buruan Cium Gue**) merupakan sebuah filem Indonesia yang mula ditayangkan pada 20 April 2004. Filem yang diarahkan oleh Findo Purwono HW ini dibintangi antara lain oleh Hengky Kurniawan, Masayu Anastasia, Dimas Seto, Ratu Felisha, Tommy Kurniawan, Imelda Therinne, Aimee Juliette, Irfan Hakim, dan Dewi Rezer.

Sinopsis
--------

Walaupun sudah dua tahun berpacaran, Ardi (Hengky Kurniawan) tidak pernah mencium bibir kekasihnya, Desi (Masayu Anastasia), pelajar sekolah menengah dan penyampai radio. Ardi tidak mahu mencium Desi, kerana dia tidak mahu menganggu hubungan cinta mereka dengan perkara yang melibatkan keinginan fizikal lebih-lebih lagi Desi masih bergelar pelajar.

Desi sendiri sangat merindui ciuman Ardi, kerana beberapa rakannya sudah pun mencium teman lelaki mereka. Pada suatu hari, semasa siaran radio, Desi ditanya oleh pendengar tentang pengalaman pertamanya bercium dengan teman wanitanya, Desi berbohong. Pembohongan ini berterusan, kerana Desi terpaksa muncul di televisyen untuk bercerita tentang ciuman pertamanya. Ardi berang dengan pembohongan ini, lebih-lebih lagi sejak kenduri Desi yang didorong oleh kawan-kawannya cuba mendapatkan ciuman Ardi.

Barisan pelakon
---------------

* Hengky Kurniawan sebagai Ardi
* Masayu Anastasia sebagai Desi
* Dimas Seto sebagai Doni
* Ratu Felisha sebagai Gladys
Rumah dengan atap jerami di Niigata, Jepun.
**Bumbung** atau **atap** merupakan bahagian paling atas sesebuah bangunan yang dibina untuk memberikan perlindungan bangunan daripada hujan, salji, angin dan suhu melamapau serta cahaya matahari.

Ciri-ciri sebuah bumbung adalah bergantung kepada rupa bentuk bangunan, bahan-bahan yang ada untuk digunakan, cita rasi reka bentuk dalam pembinaan bumbung dan kadangkala dikawal oleh undang-undang tempatan.

Bahan-bahan yang digunakan dalam pembinaan bumbung adalah pelbagai, daripada daun pelepah tumbuhan jenis palma dan ilalang (antaranya rumbia, kelapa, enau dan nipah) atau jerami hinggalah ke bahan-bahan moden seperti zink dan kuprum.

Lihat juga
----------

* Atap rumbia

Rujukan
-------

1. ↑  Harris, Cyril M. (penyunting). *Dictionary of Architecture and Construction, Third Edition*, New York, McGraw Hill, 2000, m/s. 775
2. ↑  Abdul Malik (2012). *Arsitektur Tradisional Melayu Kepulauan Riau* (PDF). Tanjungpinang, Riau: Fakultas Keguruan dan Ilmu Pendidikan Universitas Maritim Raja Ali Haji. m/s. 26.

Pautan luar
-----------

* cadar bumbung yang cantik
* Kategori berkenaan Bumbung di Wikimedia Commons

| Kawalan kewibawaan Sunting ini di Wikidata |
| --- |
| Perpustakaan negara | 
* Sepanyol
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Aplikasi Berfaset Terminologi Subjek

 |
Jangka hayat di Oman
Jangka hayat semasa lahir pada tahun 2013 ialah 74 untuk lelaki dan 79 untuk wanita.

Obesiti
-------

Pada tahun 2014 Universiti Sultan Qaboos menerbitkan penyelidikan yang menunjukkan bahawa 30% daripada penduduk Oman mempunyai berat badan berlebihan dan 20% adalah obes.

Merokok
-------

Larangan merokok di tempat awam telah diperkenalkan pada tahun 2010. Restoran, pusat membeli-belah dan tempat awam lain dikehendaki memperuntukkan lebih daripada 50% ruang mereka sebagai zon larangan merokok. 70% penduduk menghidapi sejenis penyakit yang boleh disembuhkan berkaitan dengan merokok.

Rujukan
-------

* flagPortal Oman

1. ↑  "Oman". *World Health Organization*. Dicapai pada 22 Disember 2015.
2. ↑  "Rising obesity cases ring alarm bells in Oman". Times of Oman. 9 Mei 2014. Dicapai pada 22 Disember 2015.
3. ↑  "Non-smokers in Oman, Bahrain welcome new law". Gulf News Oman. 11 April 2010. Diarkibkan daripada yang asal pada 22 Disember 2015. Dicapai pada 22 Disember 2015.
4. ↑  "Muscat Governorate plans to stub out smoking in public places with ban". Times of Oman. 19 Mei 2014. Dicapai pada 22 Disember 2015.
Dalam bidang pengangkutan jalan raya, papan tanda lalu lintas **Beri Laluan** atau **Kasih Jalan** menandakan bahawa setiap pemandu mesti bersedia untuk berhenti jika perlu untuk membolehkan pemandu dari arah lain meneruskan perjalanan. Pemandu yang berhenti sudah memberikan hak jalan kepada pemandu lain. Sebaliknya, papan tanda berhenti pula memerlukan setiap pemandu berhenti sepenuhnya sebelum meneruskan perjalanan, walaupun apabila tiada kenderaan dari arah lain.

Papan tanda berbentuk segi tiga terbalik ini mula digunakan di Eropah, misalnya di Czechoslovakia ia telah digunakan pada tahun 1938 menggunakan varian biru-putih tanpa perkataan dan pada tahun 1939 pula di Protektorat Bohemia dan Moravia ia ditukar kepada varian merah-putih sebagaimana sekarang. Segi tiga hitam terbalik merupakan simbol yang bermaksud "berhenti bagi semua kenderaan" sejak sekitar tahun 1925 di Jerman.

Malaysia
--------

Menurut *Arahan Teknik (Jalan) 2A/85 - Manual on Traffic Control Devices: Standard Traffic Signs* oleh Jabatan Kerja Raya Malaysia, papan tanda beri laluan piawai untuk diguna pakan di Malaysia berbentuk segi tiga sama terbalik berwarna merah putih dengan setiap sisinya berukuran 750 mm dan ketebalan garisan merah bagi setiap sisi ialah 100 mm. Di bahagian bawah pula tertulis perkataan "Beri Laluan" di dalam petak berbentuk segiempat tepat.

Galeri
------

### Papan tanda kosong

* Piawaian Itali, digunakan sebagai piawaian EropahPiawaian Itali, digunakan sebagai piawaian Eropah
* Finland, Greece, Iceland, Kuwait, Poland, Sweden, Serbia, Vietnam, ZambiaFinland, Greece, Iceland, Kuwait, Poland, Sweden, Serbia, Vietnam, Zambia
* SACU (1977-1993)SACU (1977-1993)

### Papan tanda dengan gambar rajah

* Beri Laluan kepada Jalan Besar KuwaitBeri Laluan kepada Jalan Besar  
 Kuwait
* Give Way to Trams  Republik CzechGive Way to Trams   
 Republik Czech
* Beri Laluan kepada Pejalan Kaki Afrika SelatanBeri Laluan kepada Pejalan Kaki  
 Afrika Selatan
* Beri Laluan di Bulatan  Australia, New Zealand, SamoaBeri Laluan di Bulatan   
 Australia, New Zealand, Samoa
* Beri Laluan di Bulatan  Afrika SelatanBeri Laluan di Bulatan   
 Afrika Selatan
* Beri Laluan di Bulatan  KanadaBeri Laluan di Bulatan   
 Kanada
* Penunggang Basikat mesti Beri Laluan  BelgiumPenunggang Basikat mesti Beri Laluan   
 Belgium
* Beri Laluan kepada Pejalan Kaki  Amerika SyarikatBeri Laluan kepada Pejalan Kaki   
 Amerika Syarikat

### Papan tanda dalam Bahasa Melayu

* BruneiBrunei
* MalaysiaMalaysia

Rujukan
-------

1. ↑  Ordinan Kerajaan No. 100/1938 Sb. n. a z. Czechoslovakia
2. ↑  Ordinan Kerajaan No. č. 242/1939 Sb. (Protektorat Bohemia dan Moravia)
3. ↑  *Arahan Teknik (Jalan) 2A/85 - Manual on Traffic Control Devices: Standard Traffic Signs*. Kuala Lumpur: Jabatan Kerja Raya Malaysia. 1985. `|access-date=` requires `|url=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Papan tanda beri laluan*** |

* Galeri Papan Tanda Berhenti dan Beri Laluan
*Artikel ini berkenaan semua dialek Bahasa Cina utara. Untuk merujuk kepada bahasa Cina piawai yang rasmi (Putonghua/Guoyu), lihat Bahasa Mandarin Baku.*

**Mandarin** atau **Guanhua** (Cina Tradisional: 官話code: zh is deprecated , Cina Ringkas: 官话code: zh is deprecated , pinyin: Guānhuà "pertuturan pegawai"), atau **Beifanghua** (北方方言; Pinyin: Běifāngfāngyán; "dialek utara") merupakan golongan dialek Cina saling berkaitan, yang ditutur di kebanyakan kawasan China utara dan barat daya. Jika dipandang sebagai bahasa tunggal, seperti yang sering dilakukan dalam kegunaan akademik, dialek-dialek Mandarin lebih ramai penutur asalnya berbanding mana-mana bahasa lain.

Perkataan **Mandarin** boleh merujuk kepada dua konsep yang berlainan sama ada kepada semua dialek Mandarin atau cuma Bahasa Mandarin Baku, yang berasaskan dialek Beijing. Bahasa Mandarin Baku berfungsi sebagai bahasa pertuturan rasmi Republik Rakyat China, Republik China di Taiwan dan Singapura. "Bahasa Cina" — secara tepatnya, Bahasa Mandarin — merupakan salah satu daripada enam bahasa rasmi Pertubuhan Bangsa-Bangsa Bersatu.

Dalam kegunaan seharian, "Mandarin" biasanya merujuk kepada Bahasa Mandarin Baku sahaja. Golongan dialek Mandarin yang lebih luas merangkumi dialek-dialek berbagai yang saling berkaitan; ada yang kurang mudah saling difahami daripada yang lain. Penggolongan ini didekatkan dan digunakan oleh pakar bahasa, dan tidak kerap digunakan di luar konteks akademik sebagai deskripsi tersendiri. Sebaliknya, apabila ditanya untuk mengenal pasti bentuk bahasa yang dituturnya, seorang Cina itu yang bertutur dalam sebentuk bahasa Mandarin akan mengenal pasti variasi yang dituturnya, contohnya dialek Sichuan atau China utara, dan menganggapnya berbeza daripada "Bahasa Mandarin [Baku]"; mereka mungkin tidak menganggap bahawa bahasa itu sebenarnya digolongkan oleh pakar bahasa sebagai sebentuk bahasa "Mandarin" dalam erti yang lebih luas. Malah tiada juga identiti "Mandarin" umum berdasarkan bahasa; sebaliknya, terdapat identiti kawasan tersendiri yang kukuh, bertengahkan dialek Mandarin individu, disebabkan pengedaran geographi penuturnya yang amat meluas.

Pautan Luar
-----------

* Loghat Mandarin Malaysia Diarkibkan 2007-07-06 di Wayback Machine:大马华语Malaysia's own kind of Mandarin dialect ; Northern Mandarin dialect in The South Seas.
* Classification of Mandarin Dialects
* Dialects of Mandarin
* Ethnologue report on Mandarin
* Chinese language source materials used as the basis for the map and chart supplied above.
* Pusat Bahasa Cina Phuongnam
**Pulau Payong** ialah sebuah pulau kecil di Perak, Malaysia yang menajdi sebahagian daripada gugusan Pulau Sembilan. Gugusan pulau Sembilan ini terkenal dengan fenomena "blue drop" yang mengkagumkan pelancong yang melawatinya.

Pulau Payong terletak dalam jajahan negeri Perak Darul Ridzuan. Pulau Payong yang membentuk gugusan pulau Sembilan ini terletak sejauh 10 batu nautika dari Pulau Pangkor bersama-sama pulau yang lain seperti Pulau Agas, Pulau Nipis, Pulau Rumbia, Pulau Lalang, Pulau Saga, Pulau Buluh, Black Rock dan White Rock. 

Pulau Payong menjadi destinasi tarikan kaki pancing banyak terdapat banyak ikan dan hidupan laut lain yang hidup di perairan disekitar pulau tersebut. Selain itu terdapat juga aktiviti menyelam dan snorkeling, terutamanya di kawasan pertengahan di antara Pulau Rumbia dengan Pulau Lalang kerana ia hanyalan sedalam 15 meter dan dipenuhi dengan batu karang. Kawasan batu karang ini menarik perhatian beribu-ribu spesis hidupan laut terutamanya ikan merah dan ikan barakus untuk berlindung dan untuk mencari makanan. 

Daya tarikan pulau ini bukan sahaja terletak pada kegiatan menyelam dan memancing, tetapi adalah disebabakan keindahan panorama semulajadi yang menarik. Satu daya tarikan pantai di Pulau Sembilan ini adalah ianya bercahaya apabila waktu malam tiba yang digelar "Blue Tear" atau "Blue Sand". Fenomena ini adalah hasil daripada organisma laut yang banyak di kawasan persisiran pantai Pulau Sembilan, iaitu Ostracod Crustaceans atau Phytoplankton. 

Akibat kedatangan pelancong yang terlalu ramai, Taman Negeri Pulau Sembilan telah ditutup buat sementara waktu bagi memulihkan persekitaran Pulau Sembilan yang tercemar ekoran aktiviti komersial melampau dan individu yang tidak ada rasa tanggung-jawab. Ini adalah bagi mengekalkan keindahan pulau tersebut kini terancam.

Rujukan
-------

1. ↑  Despite ban, tourists flock to Pulau Sembilan.
2. ↑  Semua aktiviti pelancongan di Pulau Sembilan ditutup
3. ↑  Pulau Sembilan closed to tourism indefinitely.

Pautan luar
-----------

* Lokasi di Peta Google
**Masharakat Pinchang** (ejaan baru: **Masyarakat Pincang**) merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Masharakat Pinchang diterbitkan dalam bentuk filem hitam putih tanpa warna.

Pengarah
--------

Filem Masharakat Pinchang diarah oleh pengarah Phani Majmudar pada 1958.

Ringkasan
---------

Cerita ini mengisahkan perbezaan darjat dan taraf masyarakat Singapura ketika itu yang mempunyai pandangan yang berbeza-beza di antara satu sama lain. Tetapi kisah seorang kanak-kanak yang bernama Samad mengubah tanggapan masyarakat yang berbeza taraf hidupnya. Samad seorang kanak-kanak yang mencari kakaknya Maimun yang terputus berita selepas kakaknya berkahwin dan berpindah ke Singapura. Setelah menjumpai kakaknya di Singapura, Samad berdikari mencari wang bagi mengurangkan beban kakaknya yang telah bercerai dan menjadi penari joget. Wahab seorang penjenayah sering mengganggu Maimun di tempat kerja. Wahab membuat pakatan dengan Hassan dan Seman untuk menculik waris Pakcik Baruddin iaitu pakcik Hassan sendiri. Niat Hassan, apabila waris pakciknya itu sudah tiada dialah bakal penggantinya. Waris kepada harta pak Baruddin ialah Karim yang seiras wajahnya dengan Samad, Cuma perbezaan taraf hidup yang membezakan mereka. Apa yang akan berlaku terhadap Karim dan apakah kaitan penculikkan itu dengan Samad?

Pelakon
-------

* Tony Castello sebagai Samad dan Karim
* Rosnani Jamil sebagai Maimun
* Neng Yatimah
* Junainah
* S. Kadarisman sebagai Pakcik Hassan
* Salleh Kamil sebagai Wahab
* A. Rahim
* Haji Mahadi
* Daeng Idris
* Ahmad C
* M. Rafiee
* Ali Fiji
* Jamil Sulong
* Nyak Osman
* Shariff Dol
* Minah Yem

Lagu
----

Pautan luar
-----------

* Diarkibkan 2011-09-16 di Wayback Machine
*
Zaman Neolitik merupakan zaman perkembangan teknologi daripada batu kepada tembikar, mula bercucuk tanam, dan mula memelihara binatang ternakan. **Zaman Neolitik di Malaysia** bermula pada kira-kira 7,000 tahun dahulu. Masyarakat Zaman Neolitik bukan sahaja menggunakan batu, tetapi telah menggunakan tanah liat untuk membuat tembikar. Manusia pada zaman ini juga telah mula tinggal menetap di suatu tempat dan juga menjalankan perdagangan secara tukar barang atau sistem barter (sistem bertukar barang) zaman neolitik juga terdapat di gua harimau,perak.

Ciri-ciri penempatan
--------------------

Pada zaman ini telah mula wujud sistem bermasyarakat seperti mempunyai ketua dan membuat pembahagian kerja.

Mereka tinggal di dalam gua dan kawasan yang berhampiran dengan sungai.

Kegiatan dan peralatan
----------------------

Pada Zaman Neolitik, mereka mula mencipta peralatan tembikar, seperti bekas air, periuk, dan juga belanga. Mereka juga mencipta alat seperti beliung yang digunakan untuk menggali tanah dan alat untuk mengetam kayu. Selain itu mereka juga menggunakan pemukul kulit kayu untuk meleperkan dan menghaluskan kulit kayu.

Pada zaman ini mereka mula bercucuk tanam, menangkap ikan, serta menternak binatang ternakan.Selain itu mereka juga memburu haiwan liar dan memungut hasil hutan. Mereka turut berdagang secara tukar barang atau sistem barter.

Mereka juga mencipta barang-barang kemas seperti anting-anting, kalung dan gelang sebagai perhiasan mereka.

Kepercayaan
-----------

Mereka mengamalkan kepercayaan animisme. Animisme bermaksud menyembah batu, matahari dan lain-lain lagi kerana mereka mempercayai adanya semangat (roh dan jiwa) orang mati.

manusia pada zaman ini melakukan ritual bagi mewujudkan pendamaian dengan kuasa alam dan amalan penyembahan mula dilakukan

Lokasi di Malaysia
------------------

* Jenderam Hilir di Selangor
* Gua Cha di Kelantan
* Bukit Tengkorak di Sabah
* Guar Kepah di Penang

Rujukan
-------

1. ↑  Rujukan Kompak Sejarah Pmr
2. ↑  MB: Artefacts older than Perak Man
3. ↑  [ CAVE ARCHAEOLOGY IN MALAYSIA - THE LENGGONG VALLEY, Farisya

Pautan luar
-----------
Dilihat dari Rasah Jaya.

  

Gerbang mercu tanda berbentuk seperti Istana Lama Seri Menanti di permulaan trek mendaki (trailhead) Gunung Angsi di Bukit Putus.
**Gunung Angsi** ialah sebuah gunung yang terletak di antara Ulu Bendul, Kuala Pilah dan Senawang, Seremban, Negeri Sembilan, Malaysia dan mempunyai ketinggian setinggi 825 meter (2,702 kaki). Ia merupakan salah satu tarikan bagi Hutan Rekreasi Ulu Bendul dan terbuka bagi pendakian. Gunung Angsi terletak di dalam hutan lipur yang telah ditubuhkan pada tahun 1972 dengan luas kawasan pembangunan ketika itu adalah 6.9 hektar.

Pendakian Gunung Angsi biasanya mengambil masa selama empat jam yang melalui laluan trek sepanjang 4.5 kilometer sepanjang Sungai Batang Terachi. Dari puncak Gunung Angsi, pendaki boleh menikmati pemandangan kawasan bandaraya Seremban dan juga gunung-gunung berhampiran seperti Gunung Telapa Buruk, Gunung Berembun, Gunung Datuk dan Gunung Tampin. Ia agak mencabar dan pendaki boleh tersesat sekiranya tidak biasa dengan denai hutan, di tambah dengan laluannya yang amat mencabar.

Hutan Hulu Bendul merupakan hutan simpanan yang kaya dengan pelbagai pokok tropika seperti pokok meranti, pokok keruing, damar hitam, dan pokok mersawa.

Sejarah lisan
-------------

Gunung ini diceritakan menempatkan seorang ketua suku bernama Dato' Paroi yang mampu menjelma menjadi seekor harimau jadian malah menjadi penghulu kepada semua harimau yang berkeliaran di Negeri Sembilan; gunung ini dikatakan menjadi tempat semua ekor harimau ini bertumpu untuk berguru silat dan mengaji dengannya. Ia pernah menjadi tempat keramat dikunjungi orang Melayu dan Cina setempat memberi hadiah penghormatan kepadanya pada abad ke-19.

Lihat juga
----------

* Bukit Putus

Rujukan
-------

1. ↑  Aktiviti daki gunung semakin popular
2. ↑  Aktiviti daki gunung semakin popular
3. ↑  "75 pelajar, pensyarah terkandas di Gunung Angsi". Diarkibkan daripada yang asal pada 2017-08-09. Dicapai pada 2017-08-08.
4. ↑  Meninggal dunia ketika daki Gunung Angsi
5. ↑  Zainal Abidin bin Ahmad (1925). "Dato' Paroï, Were-Tiger". *Journal of the Malayan Branch of the Royal Asiatic Society*. **3** (1 (93)): 74–78. ISSN 2304-7550.

Pautan luar
-----------
**X-Factor**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu.

Sejarah
-------

Kumpulan X-Factor merupakan kumpulan penyanyi lelaki pertama diambil oleh KRU Records. Pada tahun 1999, 5 orang jejaka dipilih selepas menjalani ujibakat selama setahun. 

Kumpulan X-Factor mula pertama kali muncul dengan berduet dengan kumpulan ELITE dalam lagu Bertuah dari album Idola. Kebanyakan anggota X-Factor telah pun bekerja sepenuh masa. Danny, anggota yang bekerja sepenuh masa dlm industri hiburan, sekarang terbabit dalam industri perfileman. 

Album pertama, X-Factor, dilancarkan pada April 2000, mengandungi hit. Single pertama: Sehangat Api. Diikuti oleh lagu hit seperti 7231564, sehingga ke akhir hayatku, kau tetap nombor satu, tiada sesempurnamu dan sebagainya.

Ivarn memeluk agama Islam, menukar nama ke Hafiz. Pada acara Anugerah Bintang Popular Berita Harian edisi tahun 2000, mereka dicalonkan untuk kategori Penyanyi Duo/Kumpulan Popular (ABPBH)

Ahli-ahli
---------

Kumpulan X-Factor terdiri daripada :-

1. (Fendi) Syed Affendi Syed Ibrahim.
2. (Zack) Zachery Francis Ubu.
3. (Shah) Iwan Shah Azhar.
4. (Danny) Mohd Kardanie Anwa.
5. (Ivarn) James Vernon Burge.

Diskografi
----------

### Album

* X-Factor (2000)
* X2 (2003)

### Lagu-lagu

* Tak Sanggup
* Sehangat Api
* Sehingga Ke Akhir Hayat
* 725 1364
* Masih Mencari

Rujukan
-------

*

Pautan luar
-----------

* 
*
Priwayat ialah sebuah kumpulan rock Malaysia yang ditubuhkan di George Town, Pulau Pinang pada tahun 2020.

Diasaskan oleh pemain piano Zairil Khir Johari dan pemain gitar utama Syerleena Abdul Rashid, kumpulan itu diisi dengan penambahan pemain bass Shanx, vokalis Moe Nasrul dan pemain dram Jern. 

Zairil dan Syerleena adalah ahli politik sepenuh masa, kedua-duanya pernah berkhidmat di Dewan Undangan Negeri Pulau Pinang dan Dewan Rakyat.

Walaupun kedua-duanya main muzik, dia tidak pernah bermain bersama sehingga penutupan Covid-19.

Sebelum Priwayat, Zairil tidak pernah menyertai band manakala Syerleena bermain dalam beberapa pancaragam semasa dan selepas menamatkan pengajian di kolej. 

Semasa Perintah Kawalan Pergerakan akibat Covid-19, Zairil dan Syerleena bermula bersama memainkan lagu cover. Selepas beberapa ketika, mereka mula menulis lagu original yang membawa mereka mencari ahli kumpulan tambahan. 

Akhirnya mereka merekrut ahli lain dan memutuskan untuk menamakan band Priwayat, yang merupakan perkataan Melayu yang jarang digunakan yang bermaksud "pencerita".

Pada September 2020, Priwayat mengadakan persembahan secara langsung pertama mereka di Kota Kinabalu, Sabah pada Konsert Petra Kasih sempena Hari Malaysia. 

Lepas tu, pada Disember 2020, Priwayat mengetuai Festival Muzik Uah, festival muzik maya tanpa tiket yang dianjurkan dalam keadaan berkurung yang disebabkan oleh pandemik Covid-19.

Akhirnya, pada Mac 2021, Priwayat mengeluarkan single pertama mereka "Hey Hey" yang dipilih untuk menjadi lagu tema utama dalam runut bunyi siri komedi romantik TVS Hope Finds Love yang mula disiarkan pada Jun 2021 di rangkaian TV kabel Malaysia Astro. 

Mereka juga mengeluarkan EP debut Suralaya yang ada lima lagu.
Bagi padanan bagi pertandingan bola sepak liga ragbi, lihat Piala Dunia Liga Ragbi.
"RWC" dilencongkan ke sini. Untuk kegunaan lain, lihat RWC (nyahkekaburan).

**Piala Dunia Ragbi** ialah pertandingan kesatuan ragbi antarabangsa yang perdana. Acara ini dikendalikan oleh Lembaga Ragbi Antarabangsa (IRB), badan pentadbiran bagi sukan tersebut, dan ditandingi oleh pasukan lelaki peringkat negara. Pertandingan sulung yang diadakan pada 1987 diacarakan oleh kedua-dua Australia dan New Zealand, dengan pertandingan kini diadakan setiap empat tahun dan merupakan salah satu pertandingan sukan yang terbesar di dunia. Pemenang dianugerahi dengan Piala William Webb Ellis. Menurut mitos yang popular, William Webb Ellis ialah murid Rugby School yang mereka permainan tersebut. 

Afrika Selatan ialah Johan Dunia terkini, selepas mereka menewaskan England, Johan Dunia 2003 dan Naib-Johan Dunia terkini, dalam pusingan terakhir Piala Dunia Ragbi 2007 di Perancis pada 20 Oktober 2007. Piala Dunia Ragbi yang berikut akan diadakan pada 2011 di New Zealand. Pengacara untuk 2015 dan 2019 masing-masing telah diumumkan sebagai England dan Jepun.

### Nota kaki

1. ↑  "*events* scores at Rugby WorldCup". *amlinkevents.com*. Diarkibkan daripada yang asal pada 2008-02-06. Dicapai pada 2007-03-17.
2. ↑  Harcourt, Tim. "From the World Trade Organisation to the Rugby World Cup: how the Wallabies can help Australia exports". *austrade.gov.au*. Diarkibkan daripada yang asal pada 2009-01-08. Dicapai pada 2007-03-17.
3. ↑  "England will host 2015 World Cup". BBC. 2009-07-28. Dicapai pada 2009-07-28.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Piala Dunia Ragbi*** |


|  |  |
| --- | --- |
|  | Wikiberita mempunyai berita berkaitan:
 ***Rugby World Cup*** |

* Rugbyworldcup.com Diarkibkan 2007-07-02 di Wayback Machine Official site of the Rugby World Cup.
* ITV Rugby World Cup - The official TV Broadcast site for the Rugby World Cup 2007
* IRB.com Official site of the International Rugby Board.
* Rugby World Cup di Curlie
**Filem debaran** atau **filem seram ngeri** (Bahasa Inggeris: *Thriller film*), juga dikenali sebagai **filem saspens** atau **filem seram ngeri saspens**, adalah genre filem yang luas yang melibatkan ketegangan, kebimbangan dan cemas di antara penonton. Unsur saspens, yang terdapat dalam kebanyakan plot filem, sangat dieksploitasi oleh pembuat filem dalam genre ini. Ketegangan dibuat dengan melambatkan adegan yang dianggap oleh penonton sebagai adegan yang tidak dapat dielakkan, dan dibina melalui situasi yang cemas atau adegan di mana melarikan diri kelihatan mustahil.

Menyembunyikan jalan cerita daripada penonton sangat penting bagi menjadikan sesebuah filem itu lebih menarik. Adegan pergaduhan dan kejar-mengejar adalah teknik jalan cerita yang biasa terdapat di dalam filem. Filem seram ngeri biasanya memaparkan jalan cerita kehidupan terancam, seperti ketika protagonis tidak menyedari bahawa mereka memasuki situasi berbahaya. Watak-watak filem seram ngeri bertentangan antara satu sama lain atau dengan kekuatan luar, yang kadang-kadang boleh abstrak. Protagonis biasanya ditetapkan terhadap masalah, seperti pelarian, misi, atau misteri.

Rujukan
-------

1. ↑  *thriller* **Definisi:** debaran atau seram, ngeriselanjutnya di PRPM
2. ↑  Konigsberg 1997, halaman 421
3. ↑  Konigsberg 1997, halaman 404
4. ↑  Dirks, Tim. "Thriller – Suspense Films". Filmsite.org. Dicapai pada July 25, 2010.
Filem **Selendang Merah** merupakan sebuah filem Melayu yang diterbitkan di Malaysia pada tahun 1962. Filem Selendang Merah diterbitkan dalam bentuk filem hitam putih tanpa warna.

Filem Selendang Merah diarah oleh pengarah L. Krishnan dan A. R. Tompel pada tahun 1962.

Ringkasan
---------

Filem ini mengisahkan percintaan Dharma dan Kesuma, Lela dan Manja. Mereka berempat merancang untuk berkahwin. 

  

Datuk Mega bimbang Datuk Sura akan mempengaruhi orang-orang kampung (nelayan) bangun menentang kezalimannya yang sering memeras ugut dan membuat ancaman. Dengan bantuan anaknya Datuk Gaya, Lantam dan Jampok, Datuk Mega memaksa Datuk Sura pindah kerana rumah yang didudukinya itu adalah di atas tanah kepunyaannya. Datuk Sura diberi tempuh 30 hari untuk pindah atau pun membayar 500 ringgit.

  

Bersimpati dengan kesusahan yang ditanggung Datuk Sura, orang-orang kampung yang diketuai Dharma telah bersatu hati membuat hasil kerja tangan seperti tikar, tudung saji, bakul dan sebagainya untuk dijual ke Tasik.

Apabila siap semua barang-barang tersebut Dharma sendiri menawarkan diri untuk ke Tasik menjualkannya. Sebelum pergi, Kesuma berpesan apabila kembali nanti membawa selendang merah untuknya.

Pelakon
-------

* Abdullah Chik sebagai Dharma
* Salmah Ahmad sebagai Kesuma
* Mustapha Maarof sebagai Manja
* Kasma Booty sebagai Lela
* Mahmud Jun sebagai Datuk Gaya
* A. R. Tompel sebagai Jampok
* Nyak Osman sebagai Lantam
* Yusof Banjar sebagai Datuk Mega
* Darwis Mansor sebagai Datuk Sura
* Hussein Abu Hassan sebagai Leman

Lagu
----

*

Pautan luar
-----------

*
*Judea adalah satu istilah untuk bahagian selatan bergunung-ganang dalam sejarah Tanah Israel.*

**Kerajaan Judah** (Bahasa Ibrani: **מַלְכּוּת יְהוּדָה**, Piawai *[Malkut Yehuda] Error: {{Transl}}: unrecognized transliteration standard: (bantuan)* Tiberias **Malkûṯ Yəhûḏā**) wujud pada dua tempoh dalam sejarah Yahudi. Berdasarkan kitab Yahudi, sebuah kerajaan yang muncul di Judah selepas kematian Saul, apabila puak Judah mengangkat Daud, yang mana berasal dari puak Judah, untuk memerintah. Selepas tujuh tahun Daud menjadi raja bagi sebuah Kerajaan Israel bersatu, baginda mengalih pusat pemerintahan dari Hebron ke Jerusalem. Walau bagaimanapun, pada sekitar 930 SM kerajaan bersatu ini berpecah, apabila sepuluh daripada dua belas puak-puak Israel menolak anak lelaki Sulaiman, Rehoboam menjadi raja mereka. Puak-puak Judah dan Benjamin kekal setia kepada Rehoboam, dan mewujudkan Kerajaan Judah, sementara entiti lain meneruskan apa yang dipanggil sebagai Kerajaan Israel, atau Israel. Kerajaan Judah juga kadang kala dirujuk sebagai **Kerajaan Selatan**, sementara Kerajaan Israel dirujuk sebagai Kerajaan Utara. 

Judah wujud sehingga tahun 586 SM, apabila ia ditakluk oleh Empayar Babylon di bawah Nebuzar-adan, kapten pengawal peribadi Nebuchadnezzar. Dengan pengusiran kebanyakkan penduduk dan pemusnahan Kuil dan Jerusalem, kemusnahan kerajaan dilengkapkan.
Gedaliah, dengan pengawal Chaldea yang berpangkalan di Mizpah, dijadikan sebagai gabenor bagi memerintah Judah, tetapi tidak lama kemudian beliau telah dibunuh, dan komuniti ditinggalkan tanpa pemimpin.

Dinasti Daud bermula apabila puak Judah menjadikan Daud sebagai raja, berikutan kematian Saul. Keturunan Daud diteruskan apabila Daud menjadi raja bagi kesatuan Kerajaan Israel. Apabila kerajaan berpecah, puak-puak Judah dan Benjamin terus setia kepada keturunan Daud, yang mana memerintah sehingga kerajaan dimusnahkan pada tahun 586 SM. Walau bagaimanapun, keturunan Daud terus dihormati oleh pelarian di Babylon, yang mana menganggap Exilarch sebagai raja dalam buangan.

Rujukan
-------

1. ↑  2 Samuel 5:6–7
2. ↑  2 Kings 25:8–21Template:Bibleverse with invalid book
3. ↑  2 Kings 25:22–24Template:Bibleverse with invalid book
4. ↑  Jeremiah 40:6–8Template:Bibleverse with invalid book

Pautan luar
-----------

* The Jewish History Resource Center Project of the Dinur Center for Research in Jewish History, The Hebrew University of Jerusalem
* Complete Bible Genealogy A synchronized chart of the kings of Judah and Israel

Templat:Israelites
Templat:Jewish history
Templat:IsraeliteKings
**Dr. Salam Fayyad** (Bahasa Arab: سلام فياض; lahir pada 1952) adalah ahli politik Palestin yang dilantik oleh Presiden Palestin, Mahmoud Abbas sebagai Perdana Menteri Palestin yang baru pada 15 Jun 2007. Sebelum ini Dr. Salam Fayyad pernah menjadi Menteri Kewangan Palestin ketika Fatah menguasai kerajaan sementara pada 2002.

Dr. Salam Fayyad dihormati di peringkat antarabangsa sebagai ahli ekonomi dan ahli politik. Beliau tidak memihak kepada Fatah mahupun kepada Hamas yang sedang bersengketa. Dr. Salam Fayyad mendapat ijazah PhD jurusan ekonomi dari Universiti Texas di Austin, Amerika Syarikat. Dia pernah belajar dengan William A. Barnett dan pernah membuat kajian tentang *American Divisia Monetary Aggregates*. Dia juga pernah menjadi staf di *Federal Reserve Bank of St. Louis*.

Kerjaya Dr. Fayyad bermula sebagai pensyarah ekonomi di Universiti Yarmuk, Jordan. Kemudian bekerja di Bank Dunia, pada 1987 - 1995. Oleh itu dia pernah tinggal di Amerika Syarikat selama 20 tahun iaitu pada 1987-1995. Kemudian menjadi wakil Tabung Kewangan Antarabangsa (IMF) untuk membantu pihak berkuasa Palestin sehingga tahun 2001. Seterusnya menjadi Menteri Kewangan semasa Fatah berkuasa di Palestin.

Kemudian Dr Salam menjadi pengasas dan pengerusi parti baru Hala Ketiga (*Third Way*) dan menyertai Pilihan raya Legislatif Palestin 2006 bersama Hanan Ashrawi. Fayyad dan Hanan menang dua kerusi bagi mewakili Parti Pilihan Ketiga dalam Majlis Perundangan Palestin.

Dia dilihat pro-Barat dan menyokong kumpulan Fatah. Oleh itu Mahmoud Abbas dari kumpulan Fatah melantik beliau sebagai Menteri Kewangan. Dia dilihat menyokong tindakan Fatah mengiktiraf negera Israel. Sebaliknya parti Hamas enggan mengiktiraf kerajaan Israel.

Pada 18 Mac 2007, Fayyad telah dilantik sebagai Menteri Kewangan dalam kerajaan perpaduan Fatah-Hamas. Kerajaan perpaduan ini hasil dari Deklarasi Mekah yang diusahakan oleh kerajaan Al-Saud, Arab Saudi.

Pada 15 Jun 2007, Dr Salam Fayyad dilantik memegang jawatan Perdana Menteri Palestin secara tidak sah kerana bertentangan dengan Perlembagaan Palestin. Presiden Mahmoud Abbas yang kecewa dengan tindakan Hamas menguasai pejabatnya di Semenanjung Gaza, telah membubarkan kabinet kerajaan pimpinan Perdana Menteri Ismail Haniyeh. Pembubaran ini dan perlantikan Dr. Salam Fayyad tidak diiktiraf oleh Ismail Haniyeh. Jadi, ketika ini kerajaan Palestin mempunyai dua perdana menteri.

|
|  |
| Didahului oleh**Ismail Haniyeh** | **Perdana Menteri Palestin**15 Jun 2007–13 April 2013 | Diikuti oleh:**Rami Hamdallah** |
Lukisan yang menggambarkan seorang lelaki tua berjubah putih dan bertopi, memakai anting-anting dan memiliki janggut runcing yang panjang.Temüjin (Genghis Khan) yang lebih tua, digambarkan dalam album era Yuan abad ke-14
**Perjanjian Baljuna** atau **Waad Baljuna** ialah suatu sumpah yang dibuat pada pertengahan tahun 1203 AD oleh Temüjin—khan bagi suku Mongol dan Genghis Khan masa akan datang—dan sekumpulan kecil sahabat, yang kemudiannya dikenali sebagai *Baljunatu*. Temüjin telah bangkit berkuasa semasa zaman khan Kereit, Toghrul pada akhir abad ke-12. Pada awal tahun 1203, Toghrul telah diyakinkan oleh anaknya Senggum bahawa cadangan Temüjin mengenai ikatan perkahwinan antara beliau dan keluarga mereka adalah satu percubaan untuk merampas kuasa mereka. Selepas melarikan diri dari dua serangan hendap Kereit berturut-turut, Temüjin telah terkurung dan dikalahkan secara menyeluruh dalam pertempuran di Gurun Khalakhaljid.

Temüjin mengumpulkan semula saki baki tenteranya yang berselerak dan berundur ke Baljuna, sebatang sungai atau sebuah tasik yang tidak dikenali di tenggara Mongolia. Di sana, beliau dan sahabat terdekatnya bersumpah setia bersama, berjanji untuk berkongsi kesusahan dan kemuliaan. Setelah menghabiskan musim panas dengan merekrut pahlawan yang tertarik dengan cita-cita kempennya, Temüjin mengumpulkan kekuatan yang cukup untuk mengalahkan Kereit dalam pertempuran pada musim luruh itu. Tiga tahun kemudian pada tahun 1206, setelah mengalahkan semua musuh di steppe, Temüjin menggelarkan dirinya sebagai Genghis Khan di kurultai dan memberi penghormatan kepada *Baljunatu* dengan penghormatan tertinggi bagi Empayar Mongol baharunya. Sejarawan abad kesembilan belas meragui kesejarahan episod itu kerana ketiadaannya (mungkin disebabkan oleh keheterogenan orang yang bersumpah) dalam *Sejarah Rahsia Mongol*, puisi epik abad ke-13 yang mengisahkan kebangkitan Temüjin.

Rujukan
-------

### Sumber
**SDAF Pictures (M) ®570582-H**ssm adalah syarikat pengeluar, pengedar & penghasil filem di Malaysia.

Penubuhan
---------

### Sejarah Awal

Tanggal 5 Feb 2002...

Keluaran
--------

### Filem

Rencana utama: Filem terbitan SDAF Pictures
Lu Pikirlah Sendiri de Movie

  

### Teater

Syarikat ini asalnya terlibat dengan pementasan & teater. Pementasan awal bergenre tragedi, "Tanah Bernanah" pada 1990 kot & "Wajah Lumpur" pada 2005 diMATIC. Seterusnya teater kanak-kanak "Siti di Alam Fantasi" di Istana Budaya pada tahun 2000 kot?

### Dokumentari

Syarikat ini banyak menghasilkan rencana & majalah TV untuk beberapa stesen televisyen, terutama menerusi RTM. Antara drama yang dihasilkan ialah:

### Telemovie

Syarikat ini banyak menghasilkan drama bersiri untuk beberapa stesen televisyen. Kebanyakan drama bersiri syarikat ini disiarkan menerusi RTM1. Antara drama yang dihasilkan ialah:

Pautan Luar
-----------

* 
* 

|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s